CELEX: 21987A0207(03)
Language: hu
Date: 1982-09-29 00:00:00
Title: Kiegészítő jegyzőkönyv az emberi eredetű gyógyászati anyagok cseréjéről szóló EURÓPAI MEGÁLLAPODÁSHOZ

Fontos jogi nyilatkozat

|

21987A0207(03)

Hivatalos Lap L 037 , 07/02/1987 o. 0029 - 0029 finn különkiadás fejezet 11 kötet 11 o. 0374  svéd különkiadás fejezet 11 kötet 11 o. 0374 

		Kiegészítő jegyzőkönyvaz emberi eredetű gyógyászati anyagok cseréjéről szólóEURÓPAI MEGÁLLAPODÁSHOZAZ EURÓPA TANÁCS TAGÁLLAMAI,az 1958. december 15-i, emberi eredetű, gyógyítás céljára alkalmazott anyagok cseréjére vonatkozó európai megállapodás (a továbbiakban "a megállapodás") Szerződő Felei,tekintettel a megállapodás 5. cikkének (1) bekezdésére, azzal összhangban, hogy "A Szerződő Felek minden szükséges intézkedést meghoznak, hogy a többi Fél által rendelkezésükre bocsátott emberi eredetű, gyógyítás céljára alkalmazott anyagokat mentesítsék az összes behozatali vámtól",figyelembe véve azt, hogy, amennyire az Európai Gazdasági Közösség tagállamait érinti, a mentesség megadása a Közösség illetékességi körébe tartozik, amely ezzel kapcsolatban az alapító szerződés által felhatalmazva a szükséges jogkörrel rendelkezik;figyelembe véve azt, hogy a megállapodás 5. cikke (1) bekezdésének alkalmazása okából szükséges az, hogy az Európai Gazdasági Közösség a megállapodásban Szerződő Féllé váljék,A KÖVETKEZŐKBEN ÁLLAPODTAK MEG:1. cikkAz Európai Gazdasági Közösség a megállapodásban szereplő Szerződő Féllé válhat a megállapodás aláírása által. A Közösségre vonatkozóan a megállapodás az aláírást követő hónap első napján lép hatályba.2. cikk(1) Ennek a kiegészítő jegyzőkönyvnek az elfogadása a megállapodásban szereplő Szerződő Felek számára nyitott. Azt a napot követő hónap első napján lép hatályba, amikor az utolsó Szerződő Fél az elfogadási okmányt letétbe helyezte az Európa Tanács főtitkáránál.(2) Azonban ez a kiegészítő jegyzőkönyv hatályba lép, amikor az elfogadás céljából történt megnyitás napjától számított kétéves időszak letelik, hacsak a Szerződő Felek egyike kifogást nem emel hatálybalépése ellen. Amennyiben ilyen kifogásról értesítés történik, e cikk (1) bekezdése lép életbe.3. cikkHatálybalépésének napjától kezdve ez a kiegészítő jegyzőkönyv a megállapodás szerves részét képezi. Ettől a naptól kezdve egyetlen állam sem lehet a megállapodásban szereplő Szerződő Fél anélkül, hogy ugyanakkor ne lenne Szerződő Fél a kiegészítő jegyzőkönyvben.4. cikkAz Európa Tanács főtitkára értesíti az Európa Tanács tagállamait, azokat az államokat, amelyek korábban a megállapodáshoz csatlakoztak és az Európai Gazdasági Közösséget a 2. cikkben említett elfogadásról vagy kifogásról, valamint a 2. cikkel összhangban e kiegészítő jegyzőkönyv hatálybalépéséről.A főtitkár szintén értesíti az Európai Gazdasági Közösséget bármely, az egyezménnyel kapcsolatos lépésről, értesítésről vagy közlésről.Kelt Strasbourgban, 1982. szeptember 29-én, angol és francia nyelven. Elfogadásra megnyitva 1983. január 1-jén. Mindkét szöveg hiteles, és egyetlen példányban az Európa Tanács archívumában letétbe helyezték. Az Európa Tanács főtitkára az Európa Tanács minden tagállamának, a megállapodáshoz történő csatlakozás céljából meghívott államnak és az Európai Gazdasági Közösségnek hitelesített másolatot ad át.--------------------------------------------------